
[bookmark: _Toc225525476]Formål
Formålet med denne instruksen er tydelig fastsettelse av krav til sikkerhetsroller ved arbeid i og drift av elektriske anlegg. Instruksen skal bidra til at roller, ansvar og myndighet er entydig definert og forstått av alt berørt personell. 

[bookmark: _Toc225525477]Omfang 
Instruksen gjelder for arbeid i eller nær ved elektriske anlegg som Å Energi Vannkraft (ÅEVK) drifter eller har driftsansvar for, og som omfattes av Forskrift om sikkerhet ved arbeid i og drift av elektriske anlegg (FSE) 

[bookmark: _Toc225525478]Målgrupper
Personell som jobber med, eller opp mot elektriske anlegg i driftet av ÅEVK. Instruksen omfatter både eget personell og eksterne entreprenører som utfører arbeid på vegne av ÅEVK.   

[bookmark: _Toc225525479]Definisjoner
· Koblingsmyndighet – Myndighet delegert fra Driftsleder. Overordnet operativt ansvar og myndighet for koblinger i høyspenningsanlegget.
· Leder for kobling (LFK) - LFK leder all kobling i høyspenningsanlegg, utpeker LFS ved behov og har ansvar for at koblingen gjennomføres sikkert og forskriftsmessig.
· Kobler – Person som fysisk utfører koblinger i høyspenningsanlegg etter instruks fra Leder for kobling (LFK).
· Leder for sikkerhet (LFS) - Person utpekt for å ivareta sikkerheten ved arbeid på eller nær ved høyspenningsanlegg.
· Overvåker - Person utpekt av LFS til å overvåke arbeidet hvis LFS må forlate arbeidsstedet.
· Ansvarlig for arbeid (AFA) - Person som ivaretar sikkerheten ved arbeid på lavspenningsanlegg.
· Sikkerhetskort for elektriske anlegg - Dokument utstedt av Driftsleder som angir hvilke tillatelser, bemyndigelser og godkjenninger personen innehar for arbeid i eller nær ved elektriske anlegg. 
· Permitto – Digital løsning for sikkerhetskort for elektriske anlegg




[bookmark: _Toc225525480]Ansvar og Myndighet
Driftsleder har det overordnede ansvaret for at sikkerhetsroller ved arbeid i og drift av ÅEVKs elektriske anlegg er organisert og praktiseres i samsvar med FSE. Dette omfatter fastsettelse av hvilke sikkerhetsroller som benyttes, samt krav til godkjenning, utpeking og utøvelse av rollene.

Driftsleder, eller driftsleders bemyndigede, utsteder og forvalter sikkerhetskort for elektriske anlegg. Av sikkerhetskortet fremgår hvilke sikkerhetsroller, tillatelser og bemyndigelser den enkelte er godkjent for.

Driftsleder kan trekke tilbake godkjenning for en sikkerhetsrolle dersom forutsetningene for å inneha rollen ikke lenger er oppfylt, eller dersom driftsleder etter faglig og sikkerhetsmessig vurdering finner at personen ikke lenger er egnet til å utøve rollen på en sikker og forsvarlig måte.

Ved kobling i høyspenningsanlegg skal det utpekes leder for kobling (LFK). Ved arbeid på eller nær ved høyspenningsanlegg som omfattes av FSE, skal det utpekes leder for sikkerhet (LFS). Ved arbeid på lavspenningsanlegg skal det utpekes ansvarlig for arbeidet (AFA).

Den som innehar en sikkerhetsrolle har et selvstendig ansvar for å vurdere egen kompetanse for hvert oppdrag, og skal ikke påta seg oppgaver man ikke føler seg tilstrekkelig kvalifisert til å utføre.

[bookmark: _Toc225525481]Beskrivelse
Arbeid i og drift av elektriske anlegg innebærer risiko for alvorlig personskade og materielle skader dersom sikkerheten ikke ivaretas gjennom tydelig organisering av roller, ansvar og myndighet.

Forskrift om sikkerhet ved arbeid i og drift av elektriske anlegg (FSE) stiller krav til at arbeidet organiseres slik at det til enhver tid er utpekt ansvarlige roller for drift, kobling og sikkerhet. Driftsleder har ansvar for at nødvendige sikkerhetsroller er etablert og utøves i samsvar med forskriften.

Denne instruksen fastsetter hvilke sikkerhetsroller som benyttes i ÅEVK, samt krav til utpeking, kvalifikasjoner og utøvelse av rollene ved arbeid i og drift av elektriske anlegg. Instruksen skal sikre en ensartet, etterrettelig og sikker praktisering av rollene, og bidra til at ansvar og myndighet er tydelig forstått av alt berørt personell.

Videre beskrives krav til de enkelte sikkerhetsrollene: leder for kobling (LFK), kobler, leder for sikkerhet (LFS), overvåker, person nummer to, samt ansvarlig for arbeidet (AFA) ved arbeid på lavspenningsanlegg.


[bookmark: _Toc225525482]Kobling i høyspenningsanlegg
Fungerende hovedvakt ved henholdsvis driftssentral Brokke og driftssentral Drammen er gjennom instruks delegert koblingsmyndighet fra Driftsleder. Med koblingsmyndighet menes at de har overordnet operativt ansvar og myndighet for alle koblinger i høyspenningsanleggene.
Fungerende hovedvakt er fast utpekt av Driftsleder som Leder for kobling (LFK)
Enhver kobling skal ledes av en utpekt LFK.

[bookmark: _Toc225525483]Arbeid på eller nær ved høyspenningsanlegg
Ingen aktivitet skal startes på eller nær ved høyspenningsanleggene uten at en godkjent Leder for sikkerhet (LFS) har vurdert om aktiviteten er et arbeid som omfattes av FSE. Dersom aktiviteten kan medføre elektrisk fare, skal det utpekes LFS. 

LFK utpeker LFS blant personell som er godkjent som LFS. Dersom arbeidet er underlagt bestemmelser i FSE, må LFS selvstendig vurdere hva som må gjøres av tiltak for at sikkerheten skal ivaretas. 

[bookmark: _Toc225525484]Leder for kobling (LFK)
Leder for kobling skal sørge for at kobling av elektriske høyspenningsanlegg utføres på en slik måte at dette ikke medfører fare for skade på liv, helse og materielle verdier. Ref. FSE § 11.
For hvert enkelt koblingsoppdrag i et høyspenningsanlegg skal det utpekes en leder for kobling blant de som har slik godkjenning.

LFK utfører ikke fysiske koblinger ute i anleggene selv, og utpeker ved behov en "Kobler" for å utføre dette. Kobler fungerer som LFKs forlengende arm.
Kobler utfører fysisk de oppgaver som LFK selv ikke kan utføre, blant annet frakobling, markering, sikring mot innkobling, spenningskontroll og endepunktsjording.

Godkjenning av LFK
Godkjenning av LFK gis av Driftsleder etter en helhetlig faglig og sikkerhetsmessig vurdering. For å kunne godkjennes som LFK skal personen ha gjennomført ÅEVKs opplæringsprogram for rollen og være anbefalt av leder for Driftssentralen. Godkjenning gis kun til personell med tilknytning til ÅEVKs Driftssentral.

Vedkommende skal være kjent med og ha tilstrekkelig forståelse av det konkrete anleggs oppbygning og virkemåte.

Rollen må jevnlig praktiseres for å opprettholde kompetanse og forståelse. Ved mer enn 2 år uten praktisering av rollen er det krav om oppfriskning med kurs eller annen opplæring for å opprettholde godkjenning som LFK.

Instruks for LFK: Leder for kobling (LFK)

[bookmark: _Toc225525485]Kobler i høyspenningsanlegg (Kobler)
Kobler – en person som fysisk foretar koblinger etter ordre fra leder for kobling.

Kobler skal utføre kobling av elektriske høyspenningsanlegg på en slik måte at dette ikke medfører fare for skade på liv, helse og materielle verdier. FSE §11.

[bookmark: _Toc225525486]Krav for å inneha sikkerhetsrollen Kobler i høyspenningsanlegg 
· Årlig FSE-opplæring i høy og lavspenningsanlegg
· Årlig førstehjelpskurs med fokus på strømskader og praktisk HLR
· Elektrofagbrev jfr. §6 FEK
· Minst 1 års praksis etter endt fagutdanning
· Personlig egnethet - Vurdering

For ansatte i ÅEVK er det krav om at egnethet for rollen vurderes av nærmeste leder.
 
For eksterne entreprenører er det krav om at Faglig ansvarlig i elvirksomheten verifiserer 
at personen kan inneha rollen som Kobler

Vedkommende må være kjent med, og forstå det konkrete anleggets virkemåte.

Kobler har et selvstendig ansvar for å vurdere egen kompetanse før alle koblingsoppdrag, og skal aldri utføre koblinger vedkommende ikke føler seg kompetent til.

Instrukser for Kobler:
· Manuell kobling av brytere i høyspenningsanlegg.docx
· Sikre trykkavlastning ved arbeid inne i høyspenningsanlegg.docx
· Instruks kobler - RENblad 1024


[bookmark: _Toc225525487]Leder for sikkerhet (LFS) 
Leder for sikkerhet (LFS) er den viktigste personen når det gjelder sikkerheten ved arbeid på eller nær ved høyspenningsanlegg. Driftsleder (eller den han bemyndiger) godkjenner LFS. 

Godkjenning som LFS foretas etter vurdering av den enkeltes kvalifikasjoner og egnethet. 

[bookmark: _Toc225525488]Krav for å inneha sikkerhetsrollen Leder for sikkerhet (LFS)
· Årlig FSE-opplæring i høy og lavspenningsanlegg
· Årlig førstehjelpskurs med fokus på strømskader og praktisk HLR
· Elektrofagbrev jfr. §6 FEK
· Minst 1 års praksis etter endt fagutdanning
· Personlig egnethet - Vurdering

For ansatte i ÅEVK er det krav om at egnethet for rollen vurderes av nærmeste leder.
Rollen må jevnlig praktiseres for å opprettholde kompetanse og forståelse. Ved mer enn 2 år uten praktisering av rollen er det krav om oppfriskning med kurs eller annen opplæring for å vedlikeholde godkjenning som LFS.
 
For eksterne entreprenører er det krav om at Faglig ansvarlig i elvirksomheten verifiserer at personen kan inneha rollen som LFS.

Vedkommende må være kjent med, og forstå det konkrete anleggets virkemåte.
 
LFS har et selvstendig ansvar for å vurdere egen kompetanse før alle oppdrag, og skal aldri utføre oppdrag vedkommende ikke føler seg kompetent til.

Instruks LFS: Leder for sikkerhet (LFS)

[bookmark: _Toc225525489]Krav til Overvåker
Dersom LFS må forlate arbeidsstedet, skal LFS utpeke og instruere en person til å overvåke arbeidet (Overvåker) så lenge LFS ikke er til stede, jfr. FSE § 12. 
Den som kan utpekes som overvåker skal ha godkjenning som LFS i sikkerhetskortet.

[bookmark: _Toc225525490]Krav til person nummer to
Ved etablering og avvikling av sikkerhetstiltak eller annet arbeid som krever 2 personer til stede, skal personen som bistår LFS ha Sikkerhetskort og relevant elektrofagbrev for høyspenningsanlegg

[bookmark: _Toc225525491]Arbeid på lavspenningsanlegg
Ved arbeid på lavspenningsanlegg, skal det utpekes en ansvarlig for arbeidet (AFA). ÅEVKs egne ansatte som er godkjent som AFA eller LFS, kan utpeke seg selv som AFA.

For eksterne entreprenører er myndighet til å utpeke AFA delegert til virksomhetens faglige ansvarlige.

[bookmark: _Toc225525492]Ansvarlig for arbeid (AFA)
Ansvarlig for arbeidet (AFA) er den viktigste personen når det gjelder sikkerheten ved arbeid på eller nær ved lavspenningsanlegg. 
Godkjenning som AFA skal skje etter nærmere vurdering av den enkeltes kvalifikasjoner. 

[bookmark: _Toc225525493]Krav for å inneha sikkerhetsrollen Ansvarlig for arbeid (AFA)
· Årlig FSE-opplæring i høy og lavspenningsanlegg
· Årlig førstehjelpskurs med fokus på strømskader og praktisk HLR
· Elektrofagbrev jfr. §6 FEK
· Personlig egnethet - Vurdering

For eksterne entreprenører er myndighet til å vurdere og utpeke AFA delegert til virksomhetens faglige ansvarlige.

Instruks for AFA: Arbeid i lavspenningsanlegg og utpeking av AFA


[bookmark: _Toc225525494]Sikkerhetskort for elektriske anlegg 
Den som har behov for tillatelser, godkjenninger og bemyndigelser vedrørende ÅEVKs elektriske anlegg skal søke om sikkerhetskort for elektriske anlegg.

ÅEVK benytter Permitto som digital løsning for sikkerhetskort. Søknad om sikkerhetskort gjøres på  https://my.permitto.no/ 

Informasjon om hvordan man søker om sikkerhetskort ligger på våre nettsider.

[bookmark: _Toc225525495]Instrukser

Følgende instrukser er relatert til sikkerhetsroller og arbeid i elektriske anlegg i ÅEVK

· Adgang til elektriske anlegg i ÅEVK
· Organisering av ansvar og myndighet for elektriske anlegg
· Delegering av myndighet fra driftsleder-driftsansvarlig i ÅEVK.DOCX
· Leder for kobling (LFK)
· Leder for sikkerhet (LFS)
· Arbeid i lavspenningsanlegg og utpeking av AFA
· Arbeid i lavspenningsanlegg under spenning (AUS)
· Manuell kobling av brytere i høyspenningsanlegg.docx
· Sikre trykkavlastning ved arbeid inne i høyspenningsanlegg.docx
· Instruks kobler - RENblad 1024

 
[bookmark: _Toc225525496]Forskrifter og standarder
Følgende forskrifter og standarder er styrende i forhold til sikkerhetsroller og arbeid i elektriske anlegg i ÅEVK

· (FSE) Forskrift om sikkerhet ved arbeid i og drift av elektriske anlegg 
· (FEK) Forskrift om elektroforetak og kvalifikasjonskrav for arbeid knyttet til elektriske anlegg 
· NEK EN 50110-1: 2023 Sikkerhet ved arbeid i og drift av elektriske anlegg

